CELEX: 32019D0896
Language: hr
Date: 2019-05-28 00:00:00
Title: Provedbena odluka Komisije (EU) 2019/896 оd 28. svibnja 2019. o izmjeni Provedbene odluke (EU) 2019/450 u pogledu europskih dokumenata za ocjenjivanje opreme za unutarnje pregrade koja se upotrebljava kao nenosivi zidovi, sustava mehanički pričvršćenih savitljivih krovnih vodonepropusnih cerada, tankih metalnih kompozitnih limova, elastičnih šupljih mikrokuglica kao dodatka betonu, kompleta za pričvršćivanje obloga i samonosivih prozirnih krovnih sklopova s pokrovom od plastičnih ploča (Tekst značajan za EGP.)

29.5.2019   
               
               
                  HR
               
               
                  Službeni list Europske unije
               
               
                  L 142/69
               
            
         PROVEDBENA ODLUKA KOMISIJE (EU) 2019/896
         оd 28. svibnja 2019.
         o izmjeni Provedbene odluke (EU) 2019/450 u pogledu europskih dokumenata za ocjenjivanje opreme za unutarnje pregrade koja se upotrebljava kao nenosivi zidovi, sustava mehanički pričvršćenih savitljivih krovnih vodonepropusnih cerada, tankih metalnih kompozitnih limova, elastičnih šupljih mikrokuglica kao dodatka betonu, kompleta za pričvršćivanje obloga i samonosivih prozirnih krovnih sklopova s pokrovom od plastičnih ploča
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 22.,
         budući da:
         
                     (1)
                  
                  
                     U skladu s Uredbom (EU) br. 305/2011, kad tijela za tehničko ocjenjivanje ocjenjuju svojstva građevnih proizvoda obuhvaćenih europskim dokumentima za ocjenjivanje s obzirom na njihove bitne značajke, na koje su upućivanja objavljena u Službenom listu Europske unije, trebaju upotrebljavati metode i kriterije iz europskih dokumenata za ocjenjivanje.
                  
               
                     (2)
                  
                  
                     U skladu s člankom 19. Uredbe (EU) br. 305/2011, nakon što je nekoliko proizvođača zatražilo europske tehničke ocjene, organizacija tijela za tehničko ocjenjivanje izradila je i donijela nekoliko europskih dokumenata za ocjenjivanje.
                  
               
                     (3)
                  
                  
                     Europski dokumenti za ocjenjivanje odnose se na opremu za unutarnje pregrade koja se upotrebljava kao nenosivi zidovi, sustave mehanički pričvršćenih savitljivih krovnih vodonepropusnih cerada, tanke metalne kompozitne limove, elastične šuplje mikrokuglice kao dodatka betonu, komplete za pričvršćivanje obloga i samonosive prozirne krovne sklopove s pokrovom od plastičnih ploča. Europski dokumenti za ocjenjivanje moraju sadržavati opći opis građevnog proizvoda, popis bitnih značajki relevantnih za namijenjenu uporabu proizvoda kako je predvidio proizvođač i kako je dogovoreno između proizvođača i organizacije tijela za tehničko ocjenjivanje, kao i metode i kriterije ocjenjivanja svojstava proizvoda u odnosu na navedene bitne značajke.
                  
               
                     (4)
                  
                  
                     Iako su europski dokumenti za ocjenjivanje koji se odnose na opremu za unutarnje pregrade koja se upotrebljava kao nenosivi zidovi, sustave mehanički pričvršćenih savitljivih krovnih vodonepropusnih cerada i samonosive prozirne krovne sklopove s pokrovom od plastičnih ploča izdani u svrhu zamjene odgovarajućih prethodno korištenih smjernica za europsko tehničko odobrenje (ETAG-i), europski dokumenti za ocjenjivanje koji se odnose na tanke metalne kompozitne limove, elastične šuplje mikrokuglice kao dodatka betonu i komplete za pričvršćivanje obloga temelje se isključivo na zahtjevima pojedinih proizvođača za europske tehničke ocjene.
                  
               
                     (5)
                  
                  
                     Komisija je ocijenila zadovoljavaju li europski dokumenti za ocjenjivanje koje je sastavila organizacija tijela za tehničko ocjenjivanje potrebe koje treba ispuniti u odnosu na temeljne zahtjeve za građevine iz Priloga I. Uredbi (EU) br. 305/2011.
                  
               
                     (6)
                  
                  
                     Europski dokumenti za ocjenjivanje koje je sastavila organizacija tijela za tehničko ocjenjivanje zadovoljavaju potrebe koje treba ispuniti u odnosu na temeljne zahtjeve za građevine iz Priloga I. Uredbi (EU) br. 305/2011. jer sadržavaju elemente navedene u uvodnoj izjavi 3. ove Odluke. Stoga je u Službenom listu Europske unije primjereno objaviti upućivanja na navedene europske dokumente za ocjenjivanje.
                  
               
                     (7)
                  
                  
                     Popis europskih dokumenata za ocjenjivanje objavljen je Provedbenom odlukom Komisije (EU) 2019/450 (2). Radi jasnoće tom bi popisu trebalo dodati upućivanja na nove europske dokumente za ocjenjivanje.
                  
               
                     (8)
                  
                  
                     Provedbenu odluku (EU) 2019/450 trebalo bi stoga na odgovarajući način izmijeniti.
                  
               
                     (9)
                  
                  
                     Kako bi se omogućila što ranija primjena europskih dokumenata za ocjenjivanje, ova bi Odluka trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog Provedbenoj odluci (EU) 2019/450 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 28. svibnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 88, 4.4.2011., str. 5.
         
         
            (2)  Provedbena odluka Komisije (EU) 2019/450 оd 19. ožujka 2019. o objavljivanju europskih dokumenata za ocjenjivanje za građevne proizvode sastavljenih radi potpore Uredbi (EU) br. 305/2011 Europskog parlamenta i Vijeća (SL L 77, 20.3.2019., str. 78.).
      
      
         
            PRILOG
            U Prilogu Provedbenoj odluci (EU) 2019/450 dodaju se sljedeći redci:
            
                        „030351-00-0402
                     
                     
                        Sustavi mehanički pričvršćenih savitljivih krovnih vodonepropusnih cerada
                        (zamjena za tehničku specifikaciju „ETAG 006”)
                     
                  
                        210005-00-0505
                     
                     
                        Oprema za unutarnje pregrade koja se upotrebljava kao nenosivi zidovi
                        (zamjena za tehničku specifikaciju „ETAG 003”)
                     
                  
                        210046-00-1201
                     
                     
                        Tanki metalni kompozitni lim
                     
                  
                        220089-00-0401
                     
                     
                        Samonosivi prozirni krovni sklopovi s pokrovom od plastičnih ploča
                        (zamjena za tehničku specifikaciju „ETAG 010”)
                     
                  
                        260017-00-0301
                     
                     
                        Elastične šuplje mikrokuglice kao dodatak betonu
                     
                  
                        331924-00-0602
                     
                     
                        Kompleti za pričvršćivanje obloga”